Poziv na dostavu ponude u postupku jednostavne nabave

NARUČITELJ: HRVATSKO NARODNO KAZALIŠTE IVANA pl. ZAJCA RIJEKA

Rijeka,16.12.2025.

POZIV NA DOSTAVU PONUDE

Naručitelj HNK Ivana pl. Zajca pokrenuo je postupak nabave u predmetu MN-10/2026 HIGIJENSKE POTREPŠTINE, te Vas pozivamo na dostavu ponude.

Sukladno članku 15. Zakona o javnoj nabavi (Narodne novine, broj 120/2016, 114/2022) za godišnju procijenjenu vrijednost nabave iz Plana nabave manju od 26.540 EUR-a bez PDV-a za robu i usluge odnosno 66.360 EUR-a bez PDV-a za radove (jednostavnu nabavu), Naručitelj nije obvezan provoditi postupke javne nabave propisane Zakonom o javnoj nabavi.

Popis gospodarskih subjekata s kojima je naručitelj u sukobu interesa Temeljem članka 80. st. 1. Zakona o javnoj nabavi (Narodne novine 120/16), Hrvatsko narodno kazalište Ivana pl. Zajca Rijeka:

Odvjetnik Kristijan Čarapić (zamjenik predsjednika KV-a)

1. OPIS PREDMETA NABAVE

Predmet nabave je nabava roba.

HIGIJENSKE POTREPŠTINE za potrebe HNK Ivan pl. Zajc.

Procijenjena vrijednost nabave (bez PDV-a): 6.000,00 eur

2. UVJETI NABAVE

Ponuda treba ispunjavati slijedeće uvjete:

način izvršenja: Ugovor , sukcesivna isporuka tijekom trajanja ugovora (12 mjeseci);

Količina predmeta nabave opisana je u pripadajućem ponudbenom Troškovniku Prilog II., te čini sastavni dio ovog Poziva za nadmetanje.

Naručitelj je u predmetnom postupku nabave odredio okvirne količine predmeta nabave s obzirom da se ne može unaprijed odrediti točna količina.

Ukupna plaćanja bez poreza na dodanu vrijednost na temelju ugovora ne smiju prelaziti procijenjenu vrijednost predmeta nabave.

Odabrani ponuditelj je obvezan predmet nabave isporučivati sukcesivno, prema potrebi i temeljem potpisanog ugovora. Dinamiku naručivanja određuje naručitelj sukladno svojim potrebama.

Rok trajanja ugovora: planirano od 01.01.2026.-31.12.2026. godine ili do iskorištenosti procijenjene vrijednosti.

Rok valjanosti ponude: 30 dana od dana isteka roka za dostavu ponuda;

Mjesto izvršenja:

-Zgrada HNK Ivan pl. Zajc, Verdieva bb

-Zgrada kazališnih radiona, Milutina Barača 64

-Prostor kazališta, Delta 5

-Zgrada HKD-BALETNA DVORANA

-Upravna zgrada, Uljarska 1

Rok, način i uvjeti plaćanja:

Predujam je isključen, kao i traženje sredstava osiguranja plaćanja. Naručitelj će plaćanje izvršiti u roku od 30 dana od dana primitka e- Računa koji sadrži sve zakonom propisane elemente (obvezni elementi računa za obveznike PDV-a propisani su člankom 79. Zakona o porezu na dodanu vrijednost – "Narodne novine" broj 73/13, 99/13, 148/13, 153/13, 143/14, 115/16, 106/18, 121/19, a elementi e-Računa su propisani čl. 5 Zakona o elektroničkom izdavanju računa u javnoj nabavi 94/18).

Račun se dostavlja na adresu naručitelja: Hrvatsko narodno kazalište Ivana pl. Zajca, Uljarska 1, 51000 Rijeka.

Napomena: Naručitelj je od 1. srpnja 2019. obvezan zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi sukladno članku 6. stavku 1. i članku 7. Zakona o elektroničkom izdavanju računa u javnoj upravi („Narodne novine“ broj 94/18). Naručitelj se obvezuje svoja dugovanja platiti jednim od zakonskih sredstava plaćanja temeljem zakonskih propisa.

Cijena ponude:

Ponuditelj je kod izrade ponude obvezan pridržavati se sljedećeg:

-cijena ponude piše se brojkama

-ponuditelj mora ispuniti sve stavke Troškovnika,

-u jediničnu cijenu ponude moraju biti uračunati svi troškovi i popusti koji iziskuju isporuku robe koja je predmet nabave,

-jedinična cijena navedena u troškovniku mora biti iskazana bez obračunatog PDV-a,

-cijenu ponude iskazati bez PDV-a,

-porez na dodanu vrijednost iskazati zasebno,

-sveukupnu cijenu ponude čini cijena ponude s PDV-om,

-ponuditelj je obavezan cijenu ponude izraziti u eurima za cjelokupan predmet nabave, napisanu brojkama,

-ukupna cijena stavke troškovnika, a koja ujedno čini i cijenu ponude koju ponuditelj upisuje u za to predviđeno mjesto troškovnika, mora upisati i u obrazac Ponudbenog lista,

-količina ili opis predmeta nabave se ne smiju mijenjati.

Naručitelj će uspoređivati cijene ponuda bez PDV-a.

Ponuditelj je obvezan prije davanja ponude proučiti kompletnu Dokumentaciju iz Poziva na dostavu ponuda na temelju koje će ponuditi predmet ovog nadmetanja jer iz razloga nepoznavanja istih neće imati pravo na kasniju izmjenu svoje ponude ili bilo koje druge odredbe iz ovih Uputa.

Nisu dopuštene:

• alternativne cijene ponude,

• ponude u relativnom iznosu bez cijene u apsolutnom iznosu,

• ponude pod uvjetima koji nisu predviđeni ovim Pozivom za prikupljanje ponuda.

Ponuđena cijena podrazumijeva isporuku robe na mjesta isporuke prema ovom Pozivu na dostavu ponuda.

Naručitelj ne odgovara za formule zadane u Troškovniku već upućuje ponuditelja da ih sam provjeri. Kada cijena ponude bez poreza na dodanu vrijednost izražena u troškovniku, ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez PDV-a, izražena u Troškovniku. Ako su dvije ili više valjanih ponuda jednako rangirane prema kriteriju za odabir ponude, naručitelj odabrati će ponudu koja je zaprimljena ranije. (uzima u obzir vrijeme zaprimanja ponude).

U slučaju pojavljivanja razlike između predviđene (okvirne) potrošnje sa stvarno potrošenim količinama, odabrani ponuditelj neće obračunavati nikakve naknade za odstupanje ili slične troškove.

Stvarno nabavljena količina predmeta nabave može biti veća ili manja od predviđene količine, ali ne smije prelaziti procijenjenu vrijednost predmeta nabave.

Kriterij odabira ponuda : najniža cijena

Osnove za isključenje i uvjeti sposobnosti:

RAZLOZI ISKLJUČENJA PONUDITELJA

Obvezni razlozi isključenja Ponuditelja:

Naručitelj je obavezan isključiti Natjecatelja ili Ponuditelja iz postupka nabave u slijedećim slučajevima:

**Ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od kaznenih djela PROPISANIH VAZEĆIM ZAKONOM O JN, odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekt**

Za potrebe utvrđivanja navedenih okolnosti gospodarski subjekt dužan je u ponudi dostaviti izjavu.

Izjavu daje osoba po zakonu ovlaštena za zastupanje gospodarskog subjekta.

**Ako gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).**

Naručitelj je obvezan isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

– u Republici Hrvatskoj, ako ponuditelj ima poslovni nastan u Republici Hrvatskoj, ili

– u Republici Hrvatskoj ili državi poslovnog nastana ponuditelja, ako ponuditelj nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja. Iznimno, naručitelj može odustati od isključenja gospodarskog subjekta kod kojega je stečen razlog za isključenje, zbog bitnih zahtjeva koji se odnose na javni interes kao što je javno zdravlje ili zaštita okoliša.

Za potrebe utvrđivanja gore navedenih okolnosti, gospodarski subjekt u ponudi dostavlja presliku važećeg poreznog rješenja o nepostojanju duga i to za sve gospodarske subjekte u ponudi.

3.2. Ostali razlozi isključenja

Ako je gospodarski subjekt i/ili osoba ovlaštena po zakonu za zastupanje pravne osobe gospodarskog subjekta u posljednje 2 (dvije) godine do početka postupka predmetne nabave učinio težak profesionalni propust koji naručitelj može dokazati na bilo koji način.

Ako gospodarski subjekt dostavi lažne podatke pri dostavi dokumenata na temelju kojih se utvrđuje postoje li razlozi za isključenje, te dokumenata kojima se dokazuje sposobnost gospodarskog subjekta.

Težak profesionalni propust je postupanje gospodarskog subjekta u obavljanju njegove profesionalne djelatnosti protivno odgovarajućim propisima, kolektivnim ugovorima, pravilima struke ili sklopljenim ugovorima o nabavi, a koje je takve prirode da čini tog gospodarskog subjekta neprikladnom i nepouzdanom stranom ugovora o nabavi. Težak profesionalni propust kod izvršenja ugovora je takvo postupanje gospodarskog subjekta koje ima kao posljedicu značajne i/ili opetovane nedostatke u izvršenju bitnih zahtjeva iz ugovora koji su doveli do njegova prijevremenog raskida, nastanka štete ili drugih sličnih posljedica. Postojanje teškog profesionalnog propusta dokazuje naručitelj na temelju objektivne procjene okolnosti svakog pojedinog slučaja.

U slučaju zajednice ponuditelja, postojanje razloga isključenja utvrđuje se za sve članove zajednice pojedinačno. Stoga ponudi zajednice ponuditelja moraju biti priloženi traženi dokumenti na temelju kojih se utvrđuje postoje li razlozi za isključenje za sve članove zajednice ponuditelja.

DOKAZI SPOSOBNOSTI

Pravna i poslovna sposobnost

Gospodarski subjekt / ponuditelj u postupku nabave mora dokazati pravnu i poslovnu sposobnost u skladu s ovim Pozivom na dostavu ponuda.

Minimalna razina pravne i poslovne sposobnosti ponuditelja te dokumenti kojima se dokazuje sposobnost:

za potrebe utvrđivanja okolnosti iz ove točke, gospodarski subjekt u ponudi dostavlja:

**• svoj upis u sudski, obrtni, strukovni ili drugi odgovarajući registar države sjedišta ponuditelja.**

Ponuditelj je dužan priložiti odgovarajući izvod o upisu u sudski, obrtni, strukovni ili drugi odgovarajući registar države sjedišta ponuditelja, a ako se takav izvod ne izdaje u državi sjedišta ponuditelja, tada ponuditelj dostavlja izjavu s ovjerom potpisa kod nadležnog tijela.

Uvjeti sposobnosti u slučaju zajednice ponuditelja

Gospodarski subjekt može se po potrebi osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju gospodarski subjekt mora dokazati naručitelju da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu. Pod istim uvjetima, zajednica ponuditelja može se osloniti na sposobnost članova zajednice ponuditelja ili drugih subjekata.

Za potrebe postupka nakon odabira od zajednice naručitelj će od ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora. U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, ako zajednica ponuditelja ne odredi drugačije. Odgovornost ponuditelja iz zajednice ponuditelja je solidarna.

U slučaju zajednice ponuditelja, dokaz pravne i poslovne sposobnosti, utvrđuje se za sve članove zajednice pojedinačno, a ostali dokazi iz dokumentacije za nadmetanje mogu se dokazivati zajednički.

NAPOMENA:

Na ovaj postupak javne nabave izravno se primjenjuje obvezujuća Uredba Vijeća Europske unije: U skladu s Uredbom Vijeća Europske unije (EU) 2022/576 od 08. travnja 2022. godine o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini, a koja je u cijelosti obvezujuća i izravno se primjenjuje u svim državama članicama, te Odlukom Vijeća Europske unije (ZVSP) 2022/578 od 08. travnja 2022. godine o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini, zabranjuje se dodjela bilo kojeg ugovora o javnoj nabavi ili ugovora o koncesiji koji su obuhvaćeni područjem primjene direktiva o javnoj nabavi, kao i članka 10. stavaka 1. i 3., stavka 6. točaka od (a) do (e) te stavaka 8., 9. i 10. i članaka 11., 12., 13. i 14. Direktive 2014/23/EU, članaka 7. i 8., članka 10. točaka od (b) do (f) te od (h) do (j) Direktive 2014/24/EU, članka 18., članka 21. točaka od (b) do (e) te od (g) do (i) i članaka 29. i 30. Direktive 2014/25/EU te članka 13. točaka od (a) do (d) i od (f) do (h) i točke (j) Direktive 2009/81/EZ, sljedećim osobama, subjektima ili tijelima, ili nastavak izvršavanja bilo kojeg takvog ugovora sa sljedećim osobama, subjektima ili tijelima: (a) ruski državljanin ili fizička ili pravna osoba, subjekt ili tijelo s poslovnim nastanom u Rusiji; (b) pravna osoba, subjekt ili tijelo u čijim vlasničkim pravima subjekt iz točke (a) ovog stavka ima izravno ili neizravno više od 50 % udjela; ili (c) fizička ili pravna osoba, subjekt ili tijelo koji djeluju za račun ili prema uputama subjekta iz točke (a) ili (b) ovog stavka, uključujući, ako oni čine više od 10 % vrijednosti ugovora, podugovaratelje, dobavljače ili subjekte na čije se kapacitete oslanja u smislu direktiva o javnoj nabavi.

U svrhu dokazivanja nepostojanja propisanih zapreka sklapanju sporazuma/ugovora propisanih Odlukom i Uredbom Vijeća Europske unije, ponuditelj koji je podnio najpovoljniju ponudu će na zahtjev naručitelja dostaviti izjavu potpisanu od odgovorne osoba ponuditelja/zajednice ponuditelja, kojom izjavljuje da ne postoje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi, najkasnije do donošenja odluke o odabiru. U slučaju da ponuditelj koji je podnio najpovoljniju ponudu, na zahtjev naručitelja, ne dostavi izjavu kojom izjavljuje da ne postoje okolnosti koje su ovom točkom poziva propisane kao zapreka za dodjelu ugovora o javnoj nabavi ili se utvrdi postojanje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi, ponuda istog će biti odbijena kao nepravilna jer nije sukladna pozivu za dostavu ponuda.

3. SASTAVNI DIJELOVI PONUDE

Ponuda treba sadržavati:

**Ponudbeni list** (ispunjen i potpisan od strane ponuditelja);

**Troškovnik** (ispunjen i potpisan od strane ponuditelja);

**Osnove za isključenje** (traženi dokumenti).

**Uvjeti sposobnosti** (traženi dokumenti).

4. NAČIN DOSTAVE PONUDE

Ponuda se dostavlja u roku za dostavu ponuda, zajedno s Ponudbenom listom i Troškovnikom iz priloga ovog Poziva na dostavu ponude, a koje je potrebno popuniti i potpisati od strane ovlaštene osobe ponuditelja.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva na dostavu ponude.

Molimo da ponudu dostavite u skladu sa slijedećim:

rok za dostavu ponude: ponudu je potrebno dostaviti do 12,00 sati dana 24.12.2025;

način dostave ponude: elektroničkom poštom na adresu [*nabava@hnk-zajc.hr*](mailto:nabava@hnk-zajc.hr)

mjesto dostave ponude: adresa e-pošte.

Otvaranje ponuda će se održati dana 24. prosinca, 2025. u 12:00 sati, u prostorijama Naručitelja na adresi Uljarska 1.

Otvaranje ponuda nije javno.

5. OSTALO

Obavijesti i pojašnjenja u vezi predmeta nabave:

Katja Budimčić Sabljar, Maja Maras, Doris Šegulja, e-mail: nabava@hnk-zajc.hr

Obavijest o rezultatima predmetne nabave: Pisanu obavijest o rezultatima nabave Naručitelj će dostaviti ponuditelju u roku 30 (trideset) dana od dana isteka roka za dostavu ponuda.

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe i pečat ponuditelja)

PRILOG 1.: PONUDBENI LIST

Predmet nabave:

Naručitelj: HRVATSKO NARODNO KAZALIŠTE IVANA pl. ZAJCA RIJEKA, Uljarska 1, 51000 Rijeka, OIB: 73674241432

Podaci o ponuditelju:

|  |  |  |  |  |  |  |  |
| --- | --- | --- | --- | --- | --- | --- | --- |
| Zajednica ponuditelja (zaokružiti) | | | | | DA NE | | |
| Naziv i sjedište ponuditelja /  člana zajednice gospodarskih subjekata ovlaštenog za komunikaciju s naručiteljem | | | | |  | | |
| OIB |  | | | | IBAN |  | |
| Gospodarski subjekt u sustavu PDV-a (zaokružiti) | | | | | DA NE | | |
| Adresa e-pošte | | |  | | | | |
| Ime, prezime i funkcija ovlaštene osobe za potpisivanje ugovora | | | |  | | | |
| Ime, prezime i funkcija osobe za kontakt | | | |  | | | |
| Broj telefona | |  | | | Broj telefaksa | |  |

Cijena ponude:

|  |  |
| --- | --- |
| Cijena ponude bez PDV-a |  |
| Porez na dodanu vrijednost[[1]](#footnote-1) |  |
| Cijena ponude s PDV-om |  |

Rok valjanosti ponude: \_\_\_\_\_\_\_\_\_\_\_\_\_\_\_\_\_\_\_\_\_ od isteka roka za dostavu ponuda.

(broj dana / mjeseci)

ZA PONUDITELJA

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

PRILOG 2: TROŠKOVNIK

Predmet nabave: HIGIJENSKE POTREPŠTINE

Troškovnik se nalazi u zasebnom privitku.

PRILOG 3: IZJAVA O NEPROMJENJIVOSTI CIJENA:

**IZJAVA**

**o nepromjenjivosti cijena**

**kojom izjavljujemo da se jedinične cijene iz naše ponude za nabavu HIGIJENSKE POTREPŠTINE , MN-10/2026 neće mijenjati za cijelo razdoblje trajanja ugovora o jednostavnoj nabavi.**

**Ime i prezime odgovorne osobe:**

**Potpis odgovorne osobe:**

**M.P.**

**Datum: \_\_\_\_\_\_\_\_\_\_\_\_\_\_\_\_ 2025.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(tiskano upisati ime i prezime, potpis ovlaštene osobe ponuditelja, pečat)**

1. Ako ponuditelj nije u sustavu PDV-a ili je predmet nabave oslobođen istog, mjesto upisa ostaviti praznim. [↑](#footnote-ref-1)